Document ID: 32010D0205

KOMMISSIONENS AFGØRELSE
af 31. marts 2010
om rapporteringsspørgeskemaet vedrørende Europa-Parlamentets og Rådets forordning (EF) nr. 166/2006 om oprettelse af et europæisk register over udledning og overførsel af forurenende stoffer og om ændring af Rådets direktiv 91/689/EØF og 96/61/EF
(meddelt under nummer K(2010) 1955)
(EØS-relevant tekst)
(2010/205/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 166/2006 af 18. januar 2006 om oprettelse af et europæisk register over udledning og overførsel af forurenende stoffer og om ændring af Rådets direktiv 91/689/EØF og 96/61/EF (1), særlig artikel 16,
under henvisning til Rådets direktiv 91/692/EØF af 23. december 1991 om standardisering og rationalisering af rapporterne om gennemførelse af en række miljødirektiver (2) og
ud fra følgende betragtninger:
(1)
Ifølge artikel 16, stk. 1, i forordning (EF) nr. 166/2006 skal der udarbejdes en rapport om forordningens gennemførelse baseret på oplysningerne fra de seneste tre rapporteringsår i overensstemmelse med proceduren i artikel 16, stk. 2, i forordning (EF) nr. 166/2006.
(2)
Ifølge artikel 16, stk. 2, i forordning (EF) nr. 166/2006 skal rapporten udarbejdes på grundlag af et spørgeskema, som Kommissionen udarbejder med bistand fra det udvalg, der er nedsat ved forordningens artikel 19, stk. 1.
(3)
Den første rapport dækker perioden 2007 til 2009, begge år inklusive.
(4)
Foranstaltningerne i denne beslutning er i overensstemmelse med udtalelse fra udvalget i overensstemmelse med forordningens artikel 19 -
VEDTAGET DENNE AFGØRELSE:
Artikel 1
Medlemsstaterne skal benytte spørgeskemaet i bilaget som grundlag for udarbejdelsen af den rapport, der skal forelægges for Kommissionen i henhold til artikel 16, stk. 1, i forordning (EF) nr. 166/2006.
Artikel 2
Denne afgørelse er rettet til medlemsstaterne.
Udfærdiget i Bruxelles, den 31. marts 2010.

Labels: 12
7
15
20